<div>
	ใบที่เก้าเล่าชัดตัวมัจฉา จะกลายเป็นมังกรเหมือนก่อนมา คิดไปหาลาภผลด้วยกลใด ทิศทักษิณทิศประจิมริมวิถี ว่าไปดีมาดีเป็นศรีใส เปรียบกับนาวาที่คลาไคล ได้แล่นใบตามลมคงสมปอง ว่ามังกรกับงูยังรู้แปลง เหมือนหน้าแล้งวิดน้ำสักสามสอง คงจะได้ฟุ้งเฟื่องมีเนืองนอง ถามคนต้องพลัดพรากจากที่ไป ว่าคงจะพบประสพพักตร์ ถามคู่รักร่วมชิดพิศมัย ว่ายังไม่ได้กันในทันใด ถามคนไข้ว่าชั่วบอกตัวตรง ถามหาลาภใบนี้ว่าดีนัก คงสมศักดิ์สมจิตคิดประสงค์ จงอุตส่าห์หมั่นทำในจำนงค์ ที่เก้าคงว่าดีเท่านี้เอยฯ</div>
