เซียมซีใบนี้ว่าไว้ คุณจะต้องพบเจอกับความยากลำบาก อุปสรรคและความยุ่งยากกำลังจะตามเข้ามา ผู้ช่วยเหลืออุปถัมภ์ค้ำชูก็จะหายหน้าไป วิธีแก้ปัญหาคือการกลับไปหาผู้ที่เคยให้ความช่วยเหลือ หรือกลับไปขอความช่วยเหลือจากทางบ้านจะดีกว่า ในด้านของท่านที่ตามหาของรักของหวงที่หายไปนั้น คงต้องทำใจ เพราะยากนักที่จะหาเจอ ทางด้านเนื้อคู่คนรักที่หวังจะได้พบเจอซักทีนั้น คนที่พบเจอช่วงนี้ก็ไม่ใช่คนที่ดีนัก คงต้องรอกันไปอีกนาน ถ้าถามถึงเรื่องคดีความ การขึ้นโรงขึ้นศาลในช่วงนี้ไม่ค่อยดีนัก จะสู้คดีได้ยาก ทางด้านโชคลาภเงินทองก็ไม่ค่อยดี ช่วงนี้ดวงยังไม่มีโชคเข้ามา งดเสี่ยงโชคสักพักจะดีกว่า หากดันทุรังมีแต่จะเสียเงินเสียทองไปเปล่าๆ จบคำทำนายแต่เพียงเท่านี้
