<div style="margin-left:.25in;">
	&bull;ใบที่สี่นี้ไซร้เหมือนไกลคู่ มิได้รู้ยามพบประสบสอง เหมือนลูกไก่ฝูงเดียวเที่ยวคะนอง ตัวหนึ่งต้องจากไปเสียไกลกัน ต่อนานจึงจะพบประสบพักตร์ ได้ร่วมรักปรีดิ์เปรมเกษมสันต์ จะทำการสิ่งใดพร้อมใจกัน แต่ข้อนั้นทายไว้ในที่นี้ว่าอย่าดำเนินเดินหน้าท่านว่าร้าย เราต้องหมายตามหลังระวังหนี เหมือนพระจันทร์ร่อนเร่ในเมฆี อาทิตย์หนีอัสดงรีบลงดิน ถามคนเจ็บว่าหายสบายใจ ถามโชคชัยในคดีที่ตัดสินคงชนะเด็ดขาดปราศมลทิน ได้ยลยินแต่สิ่งให้ใจสบาย อันสมหวังตั้งไว้ไม่นานนัก ถามลูกรักในครรภ์เหมือนมั่นหมายว่าคงจะรู้เห็นได้เป็นชาย จบทำนายใบที่สี่เท่านี้ เอย ฯ</div>
<p>
	&nbsp;</p>
