เซียมซีใบนี้ว่าไว้ คุณกำลังจะต้องพบกับความลำบากอย่างแสนสาหัส จะป่วยกระเสาะกระแสะจนรู้สึกหงุดหงิดตัวเอง จะมีคนคิดร้ายไม่เว้นแต่ละวัน ถึงขั้นลงไม้ลงมือเอาชีวิตกันเลยทีเดียว ซึ่งจะยิ่งทำให้คุณเป็นกังวล ทุกข์ใจถึงขนาดกินไม่ได้นอนไม่หลับเลยทีเดียว คุณจะไม่มีเวลาหาความสุขใส่ตัวเอง แต่ถ้าถามถึงเรื่องของคดีความนั้น จะผ่อนผันได้ ไม่มีอะไรร้ายแรง ถ้าถามถึงเรื่องของลูกหนี้ที่เคยหยิบยืมเงินไป จะยังไม่ได้เงินคืน ในส่วนของโชคลาภจะยังไม่สมหวัง ทางที่ดี งดการพนันและการเสี่ยงโชคทุกชนิดดีกว่า ช่วงนี้ทำอะไรก็ไม่ดี ด้านของคู่ครองคนรัก หากพบคนที่หมายปองในช่วงนี้อย่าเพิ่งดีใจ เพราะไม่ใช่คนที่ดีนัก จงสงบใจคิดใคร่ครวญให้ดีเสียก่อนจะดีกว่า จบคำทำนายแต่เพียงเท่านี้
