<p>
	การเริ่มต้นเข้าสู่ ปีชงปีวอก นับตั้งแต่วันขึ้นปีใหม่ของชาวจีน หรือ วันตรุษจีน 2559 (ตรงกับวันที่ 8 กุมภาพันธ์ 2559) มันเริ่มที่จะส่งผลกระทบต่อดวงปี 2559 ของคนที่มีปีเกิดตรงกับ ปีชง 2559 และคนที่ถือว่ามีดวงเป็นคน &quot;ปีชง&quot; ได้แก่ คนที่เกิดใน ปีขาล ซึ่งถือว่า &quot;ชง 100%&quot;&nbsp; เรียกได้ว่า โดนหนักสุดๆ ( ได้แก่คนที่เกิดปีนี้ ใน พ.ศ. 2469, 2481, 2493, 2505, 2517, 2529, 2541, 2553 )&nbsp; ส่วนคนที่เกิด ปีวอก, มะเส็ง, กุน ถือว่าเป็นปีร่วมชง ( ได้แก่คนที่เกิด พ.ศ. 2460, 2463, 2466, 2472, 2475, 2478, 2484, 2487, 2490, 2496, 2499, 2502, 2508, 2511, 2514, 2520, 2523, 2526, 2532, 2535, 2538, 2544, 2547, 2550, 2556 )</p>
<p>
	&nbsp;</p>
<p>
	ปีขาล (ชงเต็ม100%)</p>
<p>
	เป็นปีที่ปะทะกับปีวอกโดยตรง ส่งผลให้ได้ผลแบบเต็ม ๆ ให้ระวังอุบัติเหตุที่รุนแรงถึงขั้นเลือดตกยางออกให้ดี รวมทั้งอาจจะเจ็บป่วยได้ง่าย มีคนไม่หวังดีคิดทำร้าย การงานมีแต่ปัญหา และมีเกณฑ์เสียเงินเสียทองเป็นจำนวนมากโดยใช่เหตุ</p>
<p>
	ปีนี้เป็นรอบปีที่นักษัตร &quot;วอก&quot; วนมาครบรอบปีชง ไม่ถูกโฉลกกับปี &quot;ขาล&quot; &nbsp;โดยอิทธิพลของปีวอกจะข่มดวงชะตาของผู้ที่เกิดปีขาลอย่างรุนแรง ส่งผลให้เกิดอุปสรรคและปัญหา เป็นปีที่ปะทะโดยตรงเรียกว่าถูกเหนี่ยวรั้งพลังอำนาจและวาสนาในทุก ๆ ด้าน เรื่องที่จะได้รับผลกระทบหนักมากในปี 2559 ระวังเรื่องของสุขภาพเจ็บป่วยทั้งของตัวเองและญาติผู้ใหญ่ในบ้าน และยังส่งผลกระทบต่อเนื่องไปถึงด้านการเงินและหน้าที่การงานเป็นระลอกอีกด้วย ถึงแม้ว่าปีนี้จะเป็นปีที่นักษัตรปะทะกับปีเกิดก็ยังมีวิธีทอนกำลังของปีวอกที่มากระทบปีขาลได้ อย่าเพิ่งตกใจไป !! &nbsp;</p>
<p>
	&nbsp;</p>
<p>
	ปีวอก (ชง 75%)</p>
<p>
	ปีเกิดทับกับองค์ไท้ส่วย จึงทำให้มีเรื่องเสียเงินบ่อย ๆ จะถูกคนเอารัดเอาเปรียบ และอาจจะเกิดอุบัติเหตุได้ง่าย เพราะฉะนั้นปีนี้ควรหลีกเลี่ยงการเดินทางไกล</p>
<p>
	ปีวอก เป็น ปีคัก (ปีคัก คือปีที่เป็นปีนักษัตรเดียวกับปีนั้น ๆ หรือเป็นปีร่วมชง) เป็นปีเดียวกับปีนักษัตรในรอบนี้คือปีวอก ก็จะต้องระวังในเรื่องของครอบครัว ผู้ใหญ่ในบ้าน และคนรอบข้าง จะมีแต่เรื่องรบกวนจิตใจ มีแต่ปัญหาทะเลาะเบาะแว้ง ลูกหลานบริวารสร้างความเดือดร้อนมาให้ คนรักคนใกล้ชิดสร้างปัญหา เรื่องอะไรที่คาดหวังตั้งใจมักไม่ได้ตามที่หวัง เหตุการณ์ดีหรือร้ายจะพุ่งเข้ามา ควรต้องตั้งสติอย่าท้อกับปัญหาแก้สถานการณ์ด้วยสติจะผ่อนหนักให้เป็นเบาได้</p>
<p>
	&nbsp;</p>
<p>
	ปีมะเส็ง (ชง 50%)</p>
<p>
	ปีร่วมชงไท้ส่วย มีทั้งเฮ้ง (เบียดเบียน) และ ผั่ว (แตกแยก) กับปีมะแมด้วย ทำให้ปีนี้มีคนคอยกลั่นแกล้ง จึงทำให้ชีวิตท่านพบแต่เรื่องวุ่นวายใจ</p>
<p>
	คนเกิดปีมะเส็ง ก็ต้องระวังเรื่องของสุขภาพ เป็นช่วงที่ดาวโรคภัยคืบคลานเข้าสู่เรือนชะตานะคะ ส่งผลไปถึงสุขภาพของตัวเอง ต้องเผชิญกับโรคภัยไข้เจ็บมากมาย เพราะเป็นปีที่ดวงชะตาอ่อนแรง ถ้ารู้สึกว่าไม่สบายก็ต้องรีบไปหาหมอเพื่อแก้ไขไว้ก่อนเบื้องต้นนะคะ สิ่งที่กระทบต่อไปคือเรื่องหน้าที่การงานนะคะ จะสะดุดหยุดพักเนื่องจากการป่วยค่ะ</p>
<p>
	&nbsp;</p>
<p>
	ปีกุน (ชง 25%)</p>
<p>
	ปีร่วมชงไท้ส่วย ทำให้มีอุปสรรค ก้าวข้ามไม่พ้นเกี่ยวกับเรื่องนานาปัญหา ความมั่นคงในชีวิตที่เคยมีก็อาจแย่ลงตามความเชื่อทางด้านโหราศาสตร์ของจีนค่ะ ว่ากันว่าในทุกๆปี องค์ไท้ส่วยหรือเทพเจ้าผู้คุ้มครองดวงชะตา ผู้มีผลดลบันดาลให้เกิดความสุขและความทุกข์แก่มนุษย์โดยตรงทั้ง 60 พระองค์ โดยนับตามหลักจับกะจื้อ จะสลับผลัดเปลี่ยนหมุนเวียนลงมายังโลกมนุษย์ เพื่อทำหน้าที่ดูแลโชคและเคราะห์ของแต่ละบุคคลค่ะ</p>
<p>
	ปีกุน เป็น ปีเฮ้ง (ปีเฮ้ง คือปีที่ได้รับผลกระทบในเรื่องเคราะห์กรรม หรือเป็นปีร่วมชง) เป็นปีที่ดาวไม่ดี เคลื่อนเข้าเรือนชะตา ก็หนีไม่พ้นที่จะได้รับอิทธิพลเศษเคราะห์จากปีขาล ซึ่งเป็นปีชงหลัก&nbsp; ทำให้ดวงชะตาอ่อนกำลังส่งผลให้เจ้ากรรมนายเวรมีอำนาจเหนือกว่าทำให้เกิดปัญหาพุ่งไปยังหน้าที่การงานได้ จนเสียหายเรื่องของตำแหน่งหน้าที่การงานของเจ้าชะตาเองค่ะ</p>
