ใบที่ห้าว่าไว้ให้เห็นชัด อย่าอึดอัดตกใจไปอายหมอ ไม่ควรคิดเกินเขตเหตุไม่พอ ไม่มีข้อคิดร้ายในตัวใคร การทุกข์ใจไปเปล่าไม่เข้าการ ถือโบราณตามทำนองจะผ่องใส จะคบคนดูหน้าอย่าไว้ใจ อย่าโลภมากอยากได้ของเขามา เหมือนหนึ่งจิตสมัครลักควายเขา ม้าของเราจะสูญไปไกลเคหา จงระงับดับทั่วตัวโลภา แม้นถามหาเนื้อคู่อยู่ไกลครัน ยังไม่สมหวังจงยั้งคิด จะตามติดลูกหนี้ที่ผายผัน ทายว่าจะไม่พบประสบกัน ส่วนลาภนั้นได้ยากลำบากจริง กว่าจะได้ก็เห็นลำเค็ญสุด ส่วนว่าบุตรในครรภ์นั้นเป็นหญิงเร่งเชื่อกรรมทำดีเป็นที่อิง ประกอบสิ่งสุจริตเป็นนิตย์ เอยฯ
