ใบที่สี่นี้ไซร้เหมือนไกลคู่ มิให้รู้ปะพบประสบสอง เหมือนลูกไก่ฝูงเดียวเที่ยวคะนอง ตัวหนึ่งต้องจากไปเสียไกลกัน ต่อนานนานจึงจะพบประสบพักตร์ ได้สมศักดิ์สุขีเป็นศรีสวรรค์ จะทำการสิ่งใดพร้อมใจครัน แต่ข้อนั้นเก็บไว้ที่ในที อย่าดำเนินหน้าท่านว่าร้าย เราต้องหมายตามหลังระวังหนี เหมือนจันทร์ร่อนเร่ขึ้นเมฆี พระแสงศรีสุริยงต้องลงดิน ถามคนเจ็บว่าหายสบายจิต ถามต้องติดเป็นความตามกสิณ ดงชนะเจียวหนาอย่าราคิน แม้นถามถิ่นคนลี้หลบหนีกราย คงจะยังไม่พบประสบพักตร์ ถามลูกรักในครรภ์เหมือนมั่นหมาย ขอสมัครทักว่าท่าเป็นชาย จบคำทายที่สี่เท่านี้เอย
