ใบที่ ๙ คราวนางประทุมวดี จอมบุรีอภิเศกเป็นฝ่ายขวา พระโปรดปรานประทานให้ได้นานา อวิญญานะกะทรัพย์นับอนันต์ บริวารยศลาภาดิเรก เนื่องอเนกมากจริงทุกสิ่งสรรพ์ สุขเกษมเปรมปรีดิ์ทุกวี่วัน สารพันสมนึกดั่งตรึกตรา ถ้าเป็นความทายว่าจะชนะเขา ของหายเล่าไม่ต้องตามสืบถามหา จะได้คืนอื่นจะเพิ่มซ้ำเติมมา ทั้งเนื้อคู่ก็จะหาได้สมใจ ถ้าเป็นชายนายให้ยศปรากฏชอบ บุญประกอบมั่นคงไม่สงสัย ชันษาชาตาดีนี่กระไร สุขทั้งกายทั้งใจสบาย เอยฯ 
