ใบที่ ๑ ใบปฐมสมด้วยพระสิทธารถ เธอคิดคาดแน่ชัดรหัสสา สำรวมจิตต์คิดมานะบรรพชา มินานช้าไดเสร็จสำเร็จฌาน ใครเสี่ยงได้ใบเป็นนี้ดีเลิศ ลาภประเสริฐจะได้สมอารมณ์สมาน ถึงป่วยไข้ก็จะหายมิทันนาน จะคลาดแคล้วภัยพาลทุกสิ่งอัน ถามของหายหรือคนร้ายลักไปลับ ว่าจะกลับคืนแน่ไม่แปรผัน แม้ทางไกลที่จะไปหลายวัน ปราศจากสรรพภัยไม่บีฑา อีกเนื้อคู่ก็ว่าอยู่กันใกล้ชิด จะสมจิตต์สมมาตรปรารถนา จะอยู่เย็นเป็นสุขทุกเวลา ทุกสิ่งสารพันเสร็จสำเร็จ เอย ฯ
