เซียมซีใบนี้ว่าไว้ คุณจะทุกข์ร้อนจากการคิดมาก คิดไปเอง จงให้ทำใจให้สบาย ไม่มีใครจะคิดทำร้ายคุณได้ กังวลไปก็เปล่าประโยชน์ รังแต่จะทำให้ทุกข์ใจเสียเปล่าๆ การที่อยากได้ของๆคนอื่น คุณจะเสียของๆคุณไปเช่นกัน และการจะเลือกคบใคร ไม่ว่าจะเป็นคนรักหรือเพื่อนฝูงก็ตามให้ดูให้ดีเสียก่อน โบราณว่าคบคนพาล พาลพาไปหาผิด ถามถึงเรื่องของคู่ครองคนรัก เนื้อคู่ของคุณนั้นอยู่ห่างไกลจากคุณมาก คงอีกนานกว่าจะได้พบเจอกัน ถามถึงเรื่องลูกหนี้ที่หยิบยืมเงินไป คงยังไม่ได้เจอตัวอีกนาน ในส่วนของโชคลาภที่หวังไว้ ก็ยังไม่สมหวังในช่วงนี้ หากถามถึงลูกในท้องที่จะเกิดมา ทายได้ว่าจะได้ลูกสาวแน่นอน จบคำทำนายแต่เพียงเท่านี้
